
Prome Minister Evelyn Wever - Croes: 
Dia di Conscientisacion di MBC, 13 di October 


DURANTE LUNA DI CANCER DI PECHO BAN TA 
CONCIENTE DI CON PA PREVENI Y CUIDA NOS MES 


Diahuebs anochi 13 αἱ October, Dia αἱ 
Consientisacion di MBC  (Meta-sta-tic Breast 
Cancer) Gobierno di Aruba ta uni su mes cu mundo 
henter y a ilumina Bestuurkantoor cu e lusnan color 
roos, teal y berde cu ta indentifica MBC. Meta-sta- 
tic Breast Cancer ta e cancer metastatico di pecho, 
cu a plama den e curpa, cu ta e stage 4. Na Aruba 
nos tin pashentnan sigur cu ta pasando door di 
e dificultad aki. Un di nan ta Myandra Croes, un 
luchado, cu hopi curashi y determinacion. 


Presente na e ocacion tawata Prome Minister 
Evelyn Wever-Croes, Minister Rocco Tjon, Minister 
Dangui Oduber, Minister Ursell Arends, amiganan 
di Myandra, Presidente y Vice President di di Mary 
Joan Foundation, Parlamentario Shailiny Tromp 
Lee, Afranina Henriquez cu a representa amiganan di Myandra, 
y demas invidatonan. 


Prome Minister Evelyn Wever-Croes na e ocacion a duna un 
discurso encurashando tur hende muhe pa cuida y controla na 
tempo y a tuma e oportunidad pa gradici y felicita tur esnan cu 
e luna aki ta pone atencion riba e tema importante aki. 


"October ta e luna cu ta para keto na cancer di pecho. Cancer 
no ta discrimina, e por bati na porta di cualkier persona na 
e momento di mas inespera. Cancer ta hopi cruel cu por tin 
consecuencianan hopi grandi. No solamente pa esun cu tin 
cancer, pero pa henter su famia. Ami a pasa aden cu familiarnan 
hopi cerca, hoben y mas grandi y e ta keda algo sumamente 
dificl. E luna aki nos ta enfoca mas riba cancer di pecho, y 
di experiencia mi por bisa cu si e wordo detecta trempan, e 
efectonan riba abo y bo famia, ta menos. 


P'esey mi ta haci yamada na tur hende muhe, di 18 afia bay 
ariba, ban ta consciente y tuma e pasonan di prevencion. Bo por 
samina bo mes, y si bo sinti algo inusual, acudi na bo dokter. Si 
mester, haci mammogram pa bo ta sigur. Y si, e mammogram 
ta doloroso, pero nada compara cu si bo tin cancer y bo no 

detecte trempan. Ademas nos ta hende muhenan fuerte y 
balente, un ta berdad? 


Cancer di pecho ta un di e formanan di cancer cu por detecta 
trempan. Aki na Aruba tin un sistema hopi bon di salud di con 
por detecta cancer di pecho trempan. Esaki por door di haci 
test, y/of controla pechonan bo mes. Sea via bo dokter, HOH 
of via stichting BOB. “Ainda tin hende ta bisa ayno, mi tin 
berguensa, of ayno, e mammogram ta hasi dolor, of ayno, si 
mi tin cancer mi no kier sa. Cu tur respet, mi no ta comparti e 
opinion aki. 

Continuacion DURANTE LUNA DI CANCER DI PECHO BAN TA CONCIENTE.... 


PAKIKO E TA ASINA IMPORTNATE ? 

Nos como hende muhe, tin hopi hende cu ta depende di nos. 
Nos famia, nos yiunan, nos cas, nos pareha , nos trabou y 
mas. Pero pa por haci tur esey nos tin cu cuida nos mes prome. 
P'esey, mi ta invita tur hende muhe un biaha mas, e luna aki 
ban ta mas consciente di cancer di pecho. Con nos por detecte 
trempan y preveni. 


Awe mi kier probecha di e oportunidad pa gradici y felicita tur 
esnan cu e luna aki ta pone atencion riba e tema importante aki. 
Instancianan manera Mary Joan Breast Cancer Foundation, 
Konigin Wilhelmina Kankerfonds, Stichting BOB, Mammo poli 
na HOH. Tur instancia y tur persona cu ta lucha den esaki. 
Hunto nos por combati e efectonan di cancer di pecho mas 
miho. 


Myandra y tur nos ciudadanonan luchando cu cancer na 
Aruba, nos ta cu boso den pensamento y oracion. Boso tin 
hopi hende cu ta stima boso y sostene boso y mi ta sigur cu 
boso lo logra den e lucha aki. Pa boso, awe Gobierno di Aruba 
ta UNI na e conscientisacion aki, pa nos pone extra atencion 
pa nos hendenan muhe cuida nan salud. Y p'esey awe nos ta 
ilumina Bestuurkantoor cu e lusnan color roos, teal y berde cu 
ta como muestra di nos apoyo y conscientisacion. 


Ban cuida nos mes, y ban controla nos mes. Hacie pasobra 
nos ta stima nos mes, nos famia y nos kier tey pa nan pa hopi 
tempo”, Prome Minister Evelyn Wever-Croes a expresa den su 
discurso diahuebs anochi. 


En conexion cu luna dedica na cancer na pecho, durante full 
luna di october, Bestuurskantoor ta keda ilumina cu e color 
roos di cancer di pecho. 

Prome Minister Evelyn Wever - Croes: 


Pabien pa e reconomento bon mereci! 


Recientemente Prome Minister Evelyn Wever - Croes tabata 
presente na un ceremonia na Cas di Cultura, caminda cu a 
reconoce tur grupo folklorico y cultural cu a participa na e dos 
encuentronan multicultural di e ultimo añanan. E encuentronan 
a enfatisa e importancia di dialogo y celebracion di diversidad 
multicultural. Banda di esaki, na e ocasion a tuma un rato pa 
para keto y conmemora “Dia di Rasa”. 

Entre esnan presente na e ocasion tabata representantenan 
di UNESCO, Cuerpo Consular, Director di Departamento di 
Cultura Aruba: drs Siegfried Dumfries, staf y personal di DCA, 
Gruponan di Folklore y Cultura di tur pais participante. 


Prome Minister Wever - Croes a representa Minister di Finansa 
y Cultura, Xiomara Maduro cu pa motibo di biahe den exterior 
no por tabatey presente. Pero, den su nomber a gradici y 
honra tur participante y reconoce e contribucion, sosten y 
aporte cu cada uno a brinda na e dimension cultural di nos 
Pais. E reconocemento aki ta bin for di Ministerio di Cultura 
conhuntamente cu Departamento di Cultura Aruba. Cu e gesto 
aki, ta bisa danki na boso dedicacion y aplaudi e bon trabou 
haci pa realisa e prome y segundo edicion di "Encuentro 
Multicultural Aruba" cu a tuma luga riba 21 di mei 2021 y 2022 
respectivamente. E encuentro multicultural ta relaciona cu e 
"Celebracion di Dia Mundial di Diversidad Cultural pa Dialogo 
y Desaroyo" declara pa UNESCO. 


E trayectoria tras di e iniciativa di un encuentro multicultural ta 
data for di 2005. For di su inicio te cu awo, e proyecto a sigui 
crece y desaroya den un plataforma nacional cultural unda cu 
participacion di diferente grupo, instancia y individuo ta wordo 
facilita y encurasha. E plataforma tin como meta pa inspira y 
fomenta intercambio cultural door medio di varios expresionnan 
artistico manera teatro, poesia, musica, baile folklorico y cultural 
y arte visual. Na aña 2021, den pleno pandemia, pa prome 
biaha a combina e "Encuentro Multicultural" cu celebracion 
di Dia Mundial di Diversidad Cultural pa Dialogo y Desaroyo. 
Simbolicamente, esaki ta mustra cu apesar di tur reto: hunto 
nos ta fuerte. 


Manera historia ta indica, 12 di october ta wordo marca como 
e dia cu Christopher Columbus a completa e prome biahe y a 
yega “e mundo nobo” na aña 1492. Tabatin un total di 4 biahe 
realisa den un periodo di 12 afia. E diferente biahenan aki a 
resulta den e yegada di un cantidad grandi di navegantenan 
Europeo den e region Las Americas di cual Aruba tambe 
ta forma parti di dje. Ta door di e diferente biahenan aki, e 
proceso di colonisacion a cuminsa. Un di e consecuencianan di 


colonisacion tabata e mescla entre cultura, esnan procedente 
di Europa y esnan indigena di e diferente teritorionan cu a 
wordo colonisa, a mescla hunto. Locual a sali afo tabata e 
creacion di un rasa y cultura nobo. E creacion nobo aki nos ta 
conmemora. 

Continuacion GOBIERNO DI ARUBA A RECONOCE GRUPONAN FOLKLORICO.... 


Prome Minister Wever- Croes a duna danki na cada participante 
cua deleita nos pueblo multicultural cu presentacion y expresion 
artistico."Nos ta spera cu pa otro aña na mei 2023, den e di 
tres edicion, nos por un biaha mas conta cu boso participacion. 
Laga nos sigui traha hunto pa realisa proyectonan den futuro 
manera e Feria Gastronomico, Parada Nacional Multicultural, 
Exposicion Artesanal y Show Multicultural." 


Concluyendo, Premier Wever - Croes a expresa e siguiente 
palabranan di sr. Hubert (Lio) Booi, un di e co-autornan di nos 
dushi himno. "Pone e Arubiano na altura di su cultura y siñ'e 
conoce di otro." Por medio di participacion, inclusion y dialogo 
na un manera respetoso nos por yega na comprension. Pero, 
a pesar di diferencianan den custumber of tradicion, nunca 
perde for di bista cu amor pa patria ta locual ta uni nos. Sin 
esaki, desaroyo sostenibel no ta posibel. Na fin di dia, Aruba 
ta nos cas. Laga e amor pa e pida baranca aki y nos lenga 
Papiamento uni nos. Hunto, nos tambe ta crea un cultura 
distinto; uno unda amor, resilencia, respet, cordialidad y union 
ta reina, Prome Minister Wever - Croes a termina bisando. 
Na e ocasion Prome Minister Wever - Croes tambe a ricibi un 
reconocemento pa su sosten na cultura di Aruba. 


EXIGENCIA DI VISA TA UN ASPECTO HOPI 
IMPORTANTE DEN DECISION SI TA HABRI 
FRONTERA CU VENEZUELA OF NO 


Diaranson mainta, durante reunion publico den Parlamento, 
Prome Minister sefiora Evelyn Wever-Croes y Minister di 
Husticia, señor Rocco Tjon, a duna splicacion amplio riba e 
tematica di frontera cu Venezuela. Prome Minister a elabora 
riba e aspectonan riba cua e comision encarga a conseha pa 
Gobierno tene cuenta cu nan den e decision pa habri frontera 
si of no. E aspectonan ta entre otro Asiel; Violacionnan di 
derecho humano na Venezuela; DVG; y Visa. 


Exigencia di visa ta un aspecto hopi importante. Na comienso 
di gobernacion di Gabinete Wever-Croes I, Gobierno tabata 
luchando cu e problematica di e crisis imigratorio y a evalua 
e posibilidad di introduci un visa. Manera ta conoci na e 
momentonan aki, pa esnan cu kier sali di Venezuela y bishita 
Aruba, Corsou of Boneiro, mester aplica pa un visa. E proceso 
no ta uno facil, mirando cu e visa aki mester wordo pidi na 
embahada di Caracas na unda tin un maneho actual cu nan no 
ta procesa mas di 8000 visa pa aña. E total di 8000 aki ta conta 
pa tur pais di Reino den parti di Caribe. 

Pa por aplica pa e visa aki, e persona mester tin cierto 
entrada y mester por demostra cu e tin suficiente placa pa 
cubri su gastonan durante su estadia. Tambe nan ta controla 
si e persona tin un historial penal. Tur e informacionnan aki ta 
wordo hinca den sistema. 


Tin algun categoria cu ta wordo considera “preferent”, loke 
ta significa cu e personanan aki ta haya e visa mas lihe. E 


categorianan ta MICE (Meetings, Incentives, Conferences and 
Events), cu ta un evento cu ATA ta organisa. Tambe esnan cu 
ta dofio di un of mas propiedad na Aruba, nan lo haya e visa 
pa por bin atende cu nan propiedadnan, turistanan cu ta bin pa 
negoshi, of esnan cu ta un VTA “houders”, cual ta esnan cu tin 
un visa mericano y no mester aplica pa un visa na Aruba. 


Posicion di Gobierno di Aruba ta pa yega na palabracionnan 
concreto cu autoridadnan Venezolano. E combersacionnan ta 
biniendo poco poco riba pia y mi ta spera cu nos por tin bon 
palabracionnan pa Aruba ta sigur cu harbrimento di frontera ta 
safe y sigur y responsabel. 

MINISTER MADURO A ASISTI NA E 
'BANKIERSRECEPTIE' NA EMBAHADA DI 


£ , ra 
Na ocacion di IMF su 'Annual Meetings, Embahador di 
Reino Hulandes na Merca, sr. André Haspels, a organisa un 
'bankiersreceptie' na su residencia pa e delegacion di Reino 
Hulandes cu ta presente na Washington, DC. 


Tabata un rato ameno den cual Minister Maduro por a topa cu 
otro mandatarionan, bankeronan y otro funcionarionan cu ta 
representa Reino Hulandes den e reunionnan di IMF y Banco 
Mundial. Asina tabata tin oportunidad pa saluda y combersa 
un rato cu Ministernan di Finansa, sra. Sigrid Kaag di Hulanda 
y sr. Javier Silvania di Corsou, y tambe Minister di Relacion 
Exterior y Desaroyo di Cooperacion di Hulanda, sra. Liesje 
Schreinemacher. 


Minister Maduro ta gradici Embahador André Haspels y su sra. 
Bernie Grootenboer pa e cordialidad y atencion di semper pa 
cu e delegacion di Aruba. 

OCTOBER 
LUNA DI CONSCIENTISACION DI 


< CANCER NA PECHO 


Diahuebs ultimo den un esfera ameno na Aqua Windies 
rondona pa landadonan y invitadonan special Giants Aquatics 
Aruba a bautisa nan prome uniform como tambe lansa nan 
website. Giants Aquatics Aruba ta un organisacion di deporte 
acuatico funda na aña 2020 pa Jordy Groters, hoben atleta 
cu recordnan Arubano.. Meta principal di Giants Aquatics ta 
pa forma e hoben prome como hende, despues como atleta, 
desaroyando nan habilidadnan social, emocional y talentonan 
creando oportunidad pa e logra nan metanan deportivo. 


E ekipo a crece di 8 pa 58 landado competitivo, 30 Masters 
Swimmers (natacion pa adulto, estilo “lap swimming”) y 
recientemente a inicia cu water polo pa hoben y adulto. Otro 
aña na luna di october Giants Aquatics Aruba ta organisando e 
prome “International Invitational” cu ta conta cu participacion di 
landadonan internacional. Durante di 2 aña y mey di existencia, 
Giants Aquatics Aruba a logra cu dos landado a clasifica 
pa campeonato internacional pa representa Aruba. Giants 
Aquatics tin como atleta clasificado Olimpico Patrick Groters. 
Pa loke ta trata e ultimo lunanan di aña 2022, e landadonan cu 
a cualifica ta bayendo Plantation, Florida pa e Speedo Winter 
Championships. Concluyendo Minister Endy Croes ta felicita 
Jordy Groters, directiva di Giants Aquatics Aruba, mayornan 
y landadonan cu e bautismo di nan uniform y lansamento di e 
website. Como tambe e mandatario ta gradici e “stakeholders” 
Setar, Subway y EduCampus. 

Durante siman Minister Endy Croes hunto cu colega Minister 
Rocco Tjon a reuni cu 
y Vrije Universiteit van Amsterdam cu pronto ta inicia cu un 
investigacion grandi riba e calidad di bida di hubentud di 
Aruba. Hunto cu e profesionalnan den e campo aki a haci un 
bishita pa asina finalisa e ultimo preparacionnan pa inicia cu 
e proyecto. Nomber di e investigacion ta “Quality of Life of the 


Diahuebs merdia Minister di Enseñansa y Deporte a bay ricibi 
nos atletanan cu a gana medaya di ORO na nan yegada na 
aeropuerto Reina Beatrix. 

Kamilah Dammers y Abigail Dammers a gana Medaya di ORO 
recientemente den deporte di bowling den categoria Dobbel 
Femenino den XII Weganan Suramericano cual a tuma lugar 
na Asuncion, Paraguay 2022. (Weganan ODESUR). Alaves 
Kamilah Dammers den un tremendo bataya ta gana su di 2 
medaya di ORO den bowling individual lagando Juliana Franco 
di Colombia cu medaya di Plata y un empate den medaya di 
Brons entre Clara Juliana Franco di Colombia y Vanesa Rinke 
di Argentina. Aruba atraves di Kamilah y Abigail Dammers a 
briya riba plataforma internacional. Nan Coach y alaves nan 
tata Chris Dammers tabata super contento cu e logro aki. 
Sigur Aruba ta contento y orguyoso di su atletanan. Minister di 
Enseñansa y Deporte a felicita nan na nan yegada y a splica 
cu esaki ta resultado di trabounan duro enfatisando e 4D cu 
semper Minister mes ta inspira atletanan cune esta Deseo, 
Disciplina, Dedicacion y Determinacion. Minister Endy Croes 
a finalisa feliciando ambos atleta rumanan Dammers pa cu e 
logro aki. Masha masha pabien. 

Aruban Youth". 


Profesor Jan Hendriks y Dr. Anne-Marie Slotboom (associate 
Professor), Dr. Paula Kibbelaar, Ing Marvin Odor y Marlene 
de Cuba (IPA) ta esnan cu ta encarga cu e investigacion. 
Entre 4500 pa 5000 studiante di 5e y 6e klas di scol basico di 
henter Aruba lo wordo encuesta durante e investigacion aki 
riba calidad di bida. E investigacion ta enfoca riba topiconan 
manera: ambiente escolar, “bullying”, autoestima, over di nan 
bario, over di nan situacion na cas, over di nan famia, over di 
nan idioma cu nan ta papia na cas, over di nan bienestar y 
salud mental. Lo agrega tambe participacion di tur brugklas 
y alumnonan di MAVO mientras lo incorpora tambe scolnan 
special. Di tur 8 districto na Aruba a selecta 2/3 parti di e scolnan 
na unda lo entrevista cabesante y of “schoolmanagement” y/ 
of directivanan di scol. Na final lo haci 8 session den grupo 


investigadonan academico di IPA cu mayornan di cada districto. Esaki ta un investigacion post 


covid 19 unda lo agrega tambe salud mental di hobennan 


entre edad di 10-14 aña. Pues e ta un investigacion profundo 
pa colecta informacion unda a traves di datanan concreto 
pa asina por tuma decision den futuro pa un miho maneho y 
ayudo pa nos hoben. 

ULTIMO CHARLA DI E SERIE HOYANAN DI 


HERENCIA CULTURAL SUBACUATICO NA ARUBA 


Convenio 2001 di UNESCO y Prome exploracion di dos paisahe 
cultural maritimo na Aruba 


Diahuebs dia 27 di october, di 7.30 pa 9'or di anochi, e ultimo 
lectura di e ciclo di charla “Hoyanan di Herencia Cultural 
Subacuatico na Aruba" lo tuma luga. E presentacion cu ta na 
encargo di arkeologo drs. Raymundo Dijkhoff, lo tuma luga 
den auditorio di Museo Arqueologico Nacional Aruba (MANA) 
y lo ser duna den nos dushi idioma Papiamento. E anochi aki 
lo informa publico presente tocante e contenido di e Convenio 
2001 di UNESCO y exploracion di dos paisahe cultural maritimo 
cu a ser haci pa prome biaha na nos isla. Entrada pa e charla 
aki ta gratis y un y tur ta bon bini! 


Den cuadro pa realisa e ratification di e Convenio 2011 di 
UNESCO, Proteccion di e Patrimonio Cultural Subacuatico, 
pa fin 2022/ comienso 2023, MANA a inicia un ciclo di charla 
tocante e topico aki. Na augustus studiante di arkeologia 
Gendra laclé a informa publico tocante su investigacion di 
maestria relaciona cu e herencia cultural subacuatico di Aruba. 
Raymundo Dijkhoff, a sigui na september cu un charla den 
cual ela trata e desaroyo di arkeologia subacuatico na Aruba 
desde añanan 40 te awor y su maneho prome y despues di 
1999. Ela enfoca riba 'treasure hunting', coleccionnan priva, 
pasa tempo, recursonan subacuatico na Aruba, contacto 
cientifico cu e mundo di arkeologia subacuatico y en especial 
riba e futuro di preservacion y maneho di nos herencia cultural 
subacuatico. 


Den luna di october ta clausura e ciclo cu e lectura Convenio 
2001 di UNESCO y Prome exploracion di dos paisahe cultural 
maritimo na Aruba. E anochi aki, Raymundo lo informa publico 
entre otro tocante e historia di e Convenio 2011 di UNESCO, 
Proteccion di e Patrimonio Cultural Subacuatico, con a yega 
na un Convenio y pakiko e ta asina importante. Alavez e lo 
papia di e prome exploracion di dos paisahe maritimo na 
Aruba, ehecuta bou liderazgo di arkeologo marino di Corsou 
Cymberly Symister BA. 


Publico cu a presencia e dos charlanan anterior, a haya e 
informacion cu nan a haya sumamente valioso. Hopi a haci 
uso di e oportunidad pa haci pregunta y intercambia idea cu e | ἃ | 

experto(nan). No perde dia 27 di october e ultimo presentacion YN ο αμ. 

di e ciclo di charla Hoyanan di Herencia Cultural Subacuatico Ñ j 3 Convenio 2001 di UNESCO y 

na Aruba MANA ta urgi pa usa e entrada patras na Emanstraat Nh να e udus 
via hardin pa motibo cu entrada dilanti no ta accesibel ainda pa 
motibo di trabounan di construccion. 


7 di october 
ἵ nochi 


ional Aruba 


Museo Arqueologico Nacio 
drs. Raymundo Dijkhoff 

INVERSION Y 
OPORTUNIDAD 


Inversion den bo mes 
Inversion den nos economia 
Inversion den nos pais 


Creando oportunidad pa tur ciudadano! 


Gobierno di Aruba | Aruba mester di nos tur! 
n" 


E 3 


CADA BAHADA DI SOLO TA UN MAGIA, 
CU TA DURA PA UN RATO CORTICO. 

UN OBRA MAHESTRAAL CU TA YENA NOS DI SPERANSA, 
CU DESPUES DI E SCURIDAD, UN DIA NOBO TA ACERCA 
COMO UN COMUNIDAD FUERTE Y UNI, 

Nos MESTER HACI UZO DI CADA MOMENTO 
CU E CLARIDAD DI UN DIA NOBO TA DUNA NOS. 

Y TRAHA PA NOS DUSHI ARUBA 
INVERTIENDO DEN NOS MES, 

DEN NOS FAMIA Y DEN NOS PAIS, 

PA CREA OPORTUNIDADNAN NOBO, 

PA NOS RECUPERA DI E CRISIS 
CU UN DIA A WORDO PONI 
[DEN E CAMINDA DI NOS PROGRESO. 


20 ANA DI 


INVERSION Y 
22 OPORTUNIDAD 


